Pentagonrapporten
Pentagonrapporten, Pentagon Papers, hemmeligt amerikansk regeringsdokument i 47 bind om det militære engagement i Indokina 1945-68. Dele af rapporten blev lækket til den amerikanske presse i 1971 af militæranalytikeren Daniel Ellsberg. Derved kom det frem, at amerikanske præsidenter i årevis for Kongressen havde hemmeligholdt vigtige politiske og militære beslutninger om engagementet i Vietnam. I kølvandet herpå fulgte en række retssager, der mundede ud i en sejr for pressens ytringsfrihed og en kompromittering af Nixon-regeringen.